cyanic-selkie/wikianc huggingface dataset:
Walt Disney
Mikki Hiiri
thumb|right|Disneyn ja Iwerksin luoma Mikki Hiiri läpimurtoroolissaan Höyrylaiva Villessä 1928. Viimeisiä Osku-elokuvia tehdessään Disney ja Iwerks kehittivät vuonna 1928 uuden hahmon, Mikki Hiiren. Iwerks antoi hahmolle ulkonäön ja liikkeen, ja Disneylta se sai luonteen ja äänen. Mikille kaavailtiin alun perin nimeksi Mortimer, mutta Disneyn vaimo Lillian ehdotti nimeä Mickey. Mikki ja Minni Hiiri esiintyivät ensi kerran mustavalkoisessa piirretyssä Lentokonehullu (1928). Animaatio ei kuitenkaan vakuuttanut elokuvayhtiöitä, kuten ei sen seuraajakaan Ratsastava karjapaimen (1928), eikä Disney löytänyt niille levittäjää. Disneyn täytyi keksiä jotain täysin uutta. Koska äänielokuva oli edellisenä vuonna mullistanut koko Hollywoodin, Disney ryhtyi tekemään ensimmäistä piirrettyä äänielokuvaa. Pitkän ja turhauttavan kaupustelun jälkeen marraskuussa 1928 sai vihdoin ensi-iltansa Höyrylaiva Ville, joka oli ensimmäinen piirroselokuva, jossa on synkronoitu ääniraita. Disney esittää siinä itse muun muassa Mikin ja Minnin äänet. Lyhyt elokuva sai lehdiltä kiitosta teknisestä toteutuksestaan, hauskuudestaan ja kekseliäisyydestään.
Teemapuistot
Disneyland oli Walt Disneylle aina hyvin tärkeä. Hänellä oli tapana kävellä puistossa lauantaisin tavallisten vieraiden joukossa, ja hän mietti jatkuvasti uusia tapoja kehittää puistoa. Aluksi Disneylle riitti yksi huvipuisto Kaliforniassa, mutta vuonna 1958 hän alkoi harkita huvipuistotoimintansa laajentamista myös itärannikolle – selvitysten mukaan paras paikka uudelle huvipuistolle olisi Florida. Disney alkoikin kaavailla Floridaan jättimäistä utopistista projektia, jonka keskus olisi tulevaisuuden kaupunki nimeltä Epcot (Experimental Prototype Community of Tomorrow). Koko alueesta oli tarkoitus tulla 111 neliökilometrin laajuinen lentokenttineen ja teemapuistoineen. Disneyn kuolema 1966 hautasi kaupunkisuunnitelman, mutta sen pohjalta Floridan Walt Disney Worldiin avattiin vuonna 1982 edistyksellistä teknologiaa ja kansainvälistä kulttuuria esittelevä Epcot-teemapuisto.
Frostpunk
Kehittäminen
Peli paljastettiin elokuussa 2016. Kehittäjät pyrkivät alun perin julkaisemaan pelin loppuvuodesta 2017, mutta pelin julkaisua lykättiin 24. huhtikuuta 2018 asti. Peli julkaistiin PlayStation 4:lle ja Xbox Onelle loppuvuodesta 2019.
Ase
Ensimmäinen maailmansota
Ennen ensimmäistä maailmansotaa yleistyvät rihlatut tykit, kuten haupitsi, sekä konekiväärit ja taistelulaivat. Sodan aikana otettiin käyttöön ensimmäiset aseistetut lentokoneet, sukellusveneet, käsikranaatit, taistelukaasut ja panssarivaunut.
Aseenkanto-oikeus
Suomessa yksityishenkilöt eivät saa kantaa aseita julkisella paikalla, poikkeuksena tilanteet, joissa aseen kuljettamiselle on selkeä tarkoitus. Tässä yhteydessä aseeksi lasketaan myös eräät työkalut, kuten sakset tai ruuvimeisseli.
Ase ja vasta-ase
Aseisiin sodankäynnissä liittyy vastustajan vaikutus. Se näkyy aseissa "ase/vasta-ase"-ilmiönä. Tehokas ase synnyttää aina vasta-aseen; nuija kypärän, miekka kilven, konekivääri panssarivaunun, johtaminen johtamisen vastaiset toimet, tietokonevirukset ja HPM:n jne.
"Ase/vasta-ase"-ilmiö tarkoittaa myös sitä, että aseen lopullinen teho taistelussa on erittäin paljon riippuvainen sen vasta-aseiden kehitystasosta. Päädytään harhauttamiseen, salaamiseen, tiedustelun tärkeyteen jne. Esimerkiksi lännen elektroniikkaan perustuva ylivoima olisi kylmän sodan aikana ollut pitkälti neutraloitavissa ydinaseeseen perustuvalla EMP:llä.
TeleSampo ja Infotel
TeleSampo ja Infotel olivat 1980-luvun ja 1. lokakuuta 2004 välillä toimineita suomalaisia tekstipohjaisia tietoverkkopalveluita, joiden kehitys aloitettiin ennen internetin leviämistä. 1980-luvun alussa eurooppalaiset teleyhtiöt alkoivat rakentaa kansallisia videotex-pohjaisia palveluitaan, joista menestyksekkäin oli ranskalainen Minitel. Näiden tarkoitus oli luoda yhdyskäytäviä julkishallinnon, pankkien, vakuutusyhtiöiden tietopankkien välille ja tuoda palveluita myös kansalaisten ulottuville. Suomessa tämän kehityksen myötä Suomen Posti- ja telelaitos aloitti 1. huhtikuuta 1984 kaupallisen videotex-palvelun, jonka nimeksi vakiintui Telesampo vuonna 1988. Myös Helsingin Puhelinyhdistys, oli aloittanut kokeilunsa videotex-järjestelmillä jo vuosikymmenen taitteesta ja aloitti Telesammon kanssa samoihin aikoihin oman kaupallisen Infotel-palvelunsa.
1994 aloittaneet yrityksille tarjottavat kaupalliset internet-palvelut Lanlink ja Datanet aloittivat kehityksen, joka lopulta johti kymmenessä vuodessa Infotelin ja Telesammon alasajoon. Internet-palveluntarjoajat alkoivat jo varhaisessa vaiheessa rakentaa kuluttajien soittosarjapalveluja Lanlinkin ja Datanetin päälle, aluksi lähinnä sähköpostin käyttöä varten ja selaimien kehittyessä web-selailuun. Pankit siirsivät omat palvelunsa internetin puolelle ensin telnet-pääteyhteydellä ja lopulta selainyhteydelle. Infotel ja Telesampo, jotka tarjosivat pääteyhteystyyppisen valikkopalvelun, pystyivät säilyttämään osan palveluista ja kilpailemaan avointa internetiä vastaan vain toimivalla veloituspalvelulla.
Yksin kotona 2 – Eksynyt New Yorkissa
Yksin kotona 2 – Eksynyt New Yorkissa on Chris Columbuksen ohjaama ja John Hughesin käsikirjoittama Yksin kotona -sarjan toinen osa. Elokuvassa on paljon samanlaisia kohtauksia kuin ensimmäisessa osassa, kuten vanhan gangsterielokuvan äänen käyttö aikuisten pelotteluun.
Herschell Gordon Lewis
Splatterelokuvien edelläkävijä
Blood Feast sai tylyn vastaanoton, ja esimerkiksi Variety-lehden arvostelussa sitä kutsuttiin ”loukkaukseksi jopa lapsellisimpia ja riettaimpia katsojia kohtaan”. Elokuva keräsi lippuluukuilla kuitenkin miljoonia dollareita, ja sitä pidetään nykyään splattergenren edeltäjänä.
Vaikutus
Lewisia pidetään useasti splatterelokuvan luojana, ja hän on inspiroinut muun muassa John Carpenteria, Wes Cravenia, John Watersia ja Quentin Tarantinoa. Lewis keskittyi kauhuelokuvissaan vastenmielisiin erikoistehosteisiin ja jätti juonen, jännityksen ja hahmonsa vähemmälle huomiolle. Hänen elokuvansa edelsivät sellaisia väkivaltaisia kauhuelokuvia, kuten Viimeinen talo vasemmalla, Texasin moottorisahamurhat, Halloween – naamioiden yö, Perjantai 13. ja Painajainen Elm Streetillä.
Jaroslav Bába
Bába kilpaili 2001 Debrecenin alle 18-vuotiaiden MM-kisoissa, joissa hän sijoittui korkeudessa kymmenenneksi tuloksella 205. Seuraavana vuonna hän hyppäsi Kingstonin nuorten MM-kisoissa kahdeksanneksi tuloksella 218. Birminghamin sisäratojen MM-kisoissa 2003 hän oli yhdeksäs hypättyään 225. Hän voitti alle 20-vuotiaiden EM-kultaa Tampereella tuloksella 228. Myöhemmin samana vuonna hän sijoittui yhdenneksitoista Pariisin ulkoratojen MM-kisoissa. Bába voitti Budapestin sisäratojen MM-kisoissa 2004 MM-pronssia tuloksella 225. Samana vuonna Ateenan olympialaisissa hän voitti olympiapronssia tuloksella 234. Kauden lopussa hän oli IAAF:n yleisurheilufinaalissa seitsemäs.
Rodolfo Graziani
Ennen toista maailmansotaa
Graziani syntyi Filettinossa lähellä Frosinonea. Hän palveli ensimmäisessä maailmansodassa, saaden lopulta ylennyksen everstiksi. 1920-luvulla Graziani komensi Italian Libyassa olleita joukkoja ja murskasi senusien kapinan. Kapinajohtaja Omar al-Mukhtar saatiin kiinni ja teloitettiin vuonna 1931. Komennuksensa aikana Graziani järjesti alueelle vanki- ja työleirien verkoston, joissa kuoli jopa kymmeniä tuhansia libyalaisvankeja teloituksiin ja nälkään.
Emma Bonino
Emma Bonino (s. 9. maaliskuuta 1948 Bra, Cuneon maakunta ) on italialainen pitkän linjan poliitikko. Hän on johtava vaikuttaja Italian radikaaleissa, joka ajaa taloudellista ja sosiaalista liberalismia.
Yksityiselämä
Tammikuussa 2015 Bonino ilmoitti kärsivänsä keuhkosyövästä ja saavansa siihen kemoterapiaa. Saman vuoden toukokuussa hän kertoi parantuneensa.
Wolves of the Sea
Wolves of the Sea on latvialaisen Pirates of the Sean kappale, joka valittiin edustamaan Latviaa vuoden 2008 Eurovision laulukilpailuun. Kappale sai viisujen finaalissa 83 pisteellä ja sijoittui sijalle 12. Kappale on teemaltaan merirosvoaiheinen.
Tsa Tsa Tsaa
Tsa Tsa Tsaa on suomalainen vuosina 1993–1994 valmistunut sketsiviihdesarja. Sarjaa esitettiin MTV3-kanavalla. Näyttelijöinä toimivat Jukka Puotila ja Aake Kalliala, ohjaajana Jussi Parviainen ja tuottajana Spede Pasanen.
Yleisurheilun Euroopan joukkuemestaruuskilpailut 2021
Superliiga
Superliigan kilpailut oteltiin 29-30. toukokuuta Chorzówssa, Puolassa.
Muhammad bin Qasim
Perimätietoa
Kun kalifi Walid bin Abdul Malik kuoli, valtaan nousi hänen veljensä, joka oli Muhammadin sedän vihamies. Uusi kalifi määräsi Muhammadin palaamaan kotiin, tämä totteli, joutui vankilaan ja kuoli noin 20-vuotiaana.
Damavallabi
Damavallabi (Notamacropus eugenii) on pienehkö laji Notamacropus-suvussa. Sitä käytetään usein kenguruita ja muita pussieläimiä tutkittaessa.
Wade Robson
Wade Jeremy William Robson (s. 17. syyskuuta 1982) on australialainen tanssija, ohjaaja, tuottaja, lauluntekijä ja palkittu koreografi. Hän aloitti tanssiuransa viisivuotiaana. Hän on ohjannut musiikkivideoita ja maailmankiertueita lukuisille artisteille, kuten N'Syncille ja Britney Spearsille.
Aleksandr Gretšaninov
Gretšaninov sävelsi muun muassa viisi sinfoniaa, neljä jousikvartettoa, kaksi pianotrioa, sonaatteja viululle, sellolle, klarinetille, pianolle ja balalaikalle sekä oopperoita.
Lars Leijonborg
Ura
Leijonborg aloitti poliittisen uransa FPU:ssa (Folkpartiets ungdomsförbund), kansanpuolueen nuorisojärjestössä. Vuonna 1971 hänestä tuli järjestön puheenjohtaja, jona hän toimi vuoteen 1973. Hän on koulutukseltaan sosionomi, joksi hän valmistui vuonna 1974.
Uusheräys
Synty
Lestadiolainen herätysliike jakaantui 1900-luvun vaihteen suuressa hajaannuksessa viiteen osaan, joiden nimet ovat vanhoillislestadiolaisuus, esikoislestadiolaisuus, uusheräys, narvalaisuus ja samperilaisuus. Uusheräys, narvalaisuus ja samperilaisuus erkaantuivat itsenäisiksi lestadiolaisuuden haaroiksi vuosina 1897–1898. Amerikassa hajaannus esikois- ja vanhoillislestadiolaisuuden välillä tapahtui jo vuonna 1894 mutta Euroopassa vasta noin vuonna 1900. Vuonna 1908 samperilaisten johtajan Heikki Sandbergin kuoltua samperilaiset liittyivät uusheräykseen. Narvalaisuuteen liittyi paljon uusheränneitä erityisesti Pietarissa. Narvalaisia oli aluksi hyvinkin paljon, mutta narvalaisten määrä ja toiminta laantui kiihkeän alun jälkeen hyvin nopeasti, niin että 1920-luvulla narvalaisuuden molemmat suuntaukset - lindströmiläisyys ja kumpulaisuus - lakkasivat jo käytännössä olemasta. Vanhoillislestadiolaisuuden ja uusheräyksen välillä käytiin rajankäyntiä Norjassa vuonna 1907 ja Vesisaaressa vielä 1913–1914. Amerikassa uusheräys erkaantui vanhoillislestadiolaisuudesta noin 1901-1902.
Historia
Martti E. Miettisen ja Arvi Merikallion johdolla itsenäisempää toimintaa kannattava oppositio perusti Suomen lestadiolaisen lähetysyhdistyksen ja erkani muusta uusheräyksestä vuonna 1938. Vuonna 1940 ryhmät kuitenkin liittyivät takaisin yhteen. Kiistat itsenäisemmästä toiminnasta kuitenkin jatkuivat sodan jälkeen ja johtivat vuonna 1953 hajaannukseen, jossa Kolkuttaja-lehti meni uusheräyksestä erkaantuneelle ryhmälle, jota kutsutaan lehden mukaan Kolkuttaja-suunnaksi. Myöhemmin vuonna 1960 Kolkuttaja-suunta hajosi kahteen osaan, joita kutsutaan peuralaisuudeksi ja kontiolaisuudeksi. Vielä 2000-luvun vaihteessa joitakin kontiolaisia oli vielä olemassa, mutta peuralaisuus oli lakannut jo olemasta. Peuralaisuus sai nimensä Eskil Peuran mukaan ja kontiolaisuus Heikki Kontion mukaan.
Toiminta ja levinneisyys
Uusheräyksellä arvioitiin vuonna 2012 olevan kannattajia noin 3 000, jolloin se oli viidenneksi suurin lestadiolaisuuden ryhmä maailmassa. Talosen arvioiden mukaan kannatus oli pysynyt samana vuoden 2001 jälkeen. . Uusheräystä suurempia lestadiolaisuuden ryhmiä ovat vuoden 2012 arvioiden mukaan vanhoillislestadiolaisuus (kannattajia 115 000), esikoislestadiolaisuus (24 000), rauhansanalaisuus (21 000) ja töröläläisyys (4 000).
Abas
Abas viittaa seuraaviin mytologian hahmoihin:
Kiinan kommunistisen puolueen nuorisojärjestö
Nykyään
Koska nuorisojärjestön emopuolue on Kiinan valtaa pitävä puolue, kommunisen nuorisojärjestön valta ulottuu epävirallisesti myös Kiinan nuorisojärjestöjen liittoon, Kiinan ylioppilaskuntien liittoon sekä Nuoriin pioneereihin.
Vuonna 2017 järjestöllä oli hieman yli 81 miljoonaa jäsentä. Jäsenten tulee olla 14–28-vuotiaita, vaikkakin luottamustehtävissä toimivat jäsenet saavat pitää jäsenyytensä hieman pidempään.
Vähä Karttiminjärvi
Vähä Karttiminjärvi on Pirkanmaalla Orivedellä Karttimissa sijaitseva pieni järvi.
Rakas varkaani
Lissien suihkukohtauksessa Elina Pohjanpäällä on sijaisnäyttelijä.
Arviot
Aikalaiskriitikoilta elokuva sai paljon kiitosta, mutta katsojat eivät siitä innostuneet, vaan katsojamäärät jäivät vähäisiksi.
Mithridates II (Pontos)
Mithridates II oli Pontoksen kuningas vuosina (noin) 250–189 eaa. Hänen isänsä oli Pontoksen kuningas Ariobarzanes. Mithridates II:n hallituskausi oli hyvin pitkä ja saattaa olla että kyseessä onkin kaksi eri kuningasta (Mithridates II ja Mithridates III). Mithridates II muodosti liiton Seleukos II:n kanssa ja meni naimisiin tämän siskon Laodiken kanssa. Mithridates sai Fryygian myötäjäisiksi Seleukokselta. Mithridates yritti vallata Sinopen kaupungin piirittämällä, mutta epäonnistui.
Rosemary Sinclair
Harin kiristäminen
Matthew tiesi, että Harin ja Louisen lausunnon takana oli Rosemary, mutta hän ei voinut todistaa sitä. Hari oli kuitenkin pulassa ja muutaman epäonnisen tapahtuman jälkeen Louise kertoi totuuden ja Hari pidätettiin sekä Kingit vapautuivat syytteestä.
Johann Nepomuk Hummel
Suurin osa Hummelin sävellyksistä on pianomusiikkia. Hän sävelsi muun muassa kahdeksan pianokonserttoa, kymmenen pianosonaattia, kahdeksan pianotrioa, kaksi pianoseptettoa, pianokvarteton ja pianokvinteton. Muita hänen teoksiaan ovat puhallinoktetto, sellosonaatti, mandoliinikonsertto, mandoliinisonaatti ja 22 oopperaa.
Kaisa Lind
Pelaajaura
Säynätsalon Riennon kasvatti Lind aloitti koripallon 8-vuotiaana. Aikuisten sarjoihin hän nousi kaudella 2006–2007, jolloin hän edusti I-divisioonassa pelannutta HoNsU Jyväskylää. HoNsU nousi seuraavaksi kaudeksi naisten SM-sarjaan. Kauden 2008–2009 Lind pelasi SM-sarjaa Äänekosken Huimassa, joka selviytyi Suomen cupin loppuotteluun häviten kuitenkin Espoo Teamille 75–67. Kauden 2009–2010 Lind vietti vaihto-oppilaana Serbiassa eikä pelannut lainkaan koripalloa. Seuraavaksi kaudeksi Lind palasi HoNsUun, jossa pelasi seuraavat neljä kautta.
Yksityiselämä
Lindin sisko Saara Lind on myös koripalloilija. Koripallon oltua Säynätsalossa dominoiva harrastus ovat lajia pelanneet Lindin ja tämän siskon lisäksi myös Lindin isä, setä, serkut ja veli.
Loituma
Historia
Loituma perustettiin vuonna 1989 nimellä Jäykkä Leipä, kun yhtyeen jäsenet aloittivat opintonsa Sibelius-Akatemian kansanmusiikin osastossa. Alun perin seitsenjäseniseen yhtyeeseen kuuluivat myös laulaja Sanna Kurki-Suonio ja laulaja, viulisti Tellu Turkka, jotka myöhemmin liittyivät ruotsalaiseen Hedningarna-yhtyeeseen. Jäykkä Leipä -yhtyeeseen kuului myös lyömäsoittaja ja puhallinsoittaja Nikko Prauda. Loituman laulaja Anita Lehtola-Tollin on myös ollut Hedningarna-yhtyeen jäsen. Yhtye muutti nimensä Loitumaksi itäsuomalaisen Loituma-järven mukaan, jotta nimi vastaisi paremmin musiikkityyliä. Loituman musiikilliset lähteet ovat suomalaisen kansanmusiikin kerrostumat muiden musiikintyylien vaikutteiden värittäessä yhtyeen jäsenien sävellyksiä ja sovituksia. Tärkeimmät vaikutteet ovat kantele- sekä lauluperinne. Sanoituksien lähteinä ovat muun muassa Kalevala ja Kanteletar.
Muuta
Loituman ensimmäisen levyn kappaleen "Ievan polkan" osa kuuluu taustalla lyhyessä flash-animaatiossa (yleensä nimellä Loituma Girl tai Leekspin), joka sai huomiota Internetissä 2006. Internethuomion myötä Loitumaa pyydettiin esiintymään stand up -koomikko Pablo Franciscon Ruotsin kiertueelle syyskuussa 2006. Yhtye esitti show’n aluksi Ievan polkan Malmössä, Tukholmassa ja Göteborgissa.
Pienellä kivellä
Pienellä kivellä on Samuli Edelmannin viidestoista albumi, joka julkaistiin 21. syyskuuta 2011. Kappaleita ovat tehneet mm. Timo Kiiskinen, Chisu, Tuure Kilpeläinen, Hanna Pakarinen, Edu Kettunen, Ville Pusa, Markus Koskinen ja Kalle Torniainen. Levyn arvostelut ovat olleet pääosin positiivisia. Sitä on myös kritisoitu kappaleiden samankaltaisuudesta. Albumi on myynyt platinalevyn oikeuttavan määrän.
The Virgin Tour Live
The Virgin Tour
The Virgin Tour oli Madonnan ensimmäinen konserttikiertue. Se sisälsi esiintymiset kaikissa tärkeimmissä Yhdysvaltain kaupungeissa sekä Kanadan suurimmassa kaupungissa, Torontossa. Kaikki 17 162 lippua New Yorkin legendaariseen Radio City Music Hall -konserttiin myytiin ennätysnopeasti, 34 minuutissa. Kaikki muutkin konsertit myytiin täyteen, monet niistä vain muutamissa tunneissa.
Aiheesta muualla
The Virgin Tour Madonnan virallisilla kotisivuilla
Mickey Goldmill
Hahmon taustaa
Mickey Goldmill syntyi juutalaiseen perheeseen 7. huhtikuuta 1905. Hän otteli vuosina 1922–1947, mutta ei saanut mainetta. Mickey kertoi Rockylle tyrmänneensä Ginny Russellin 14. syyskuuta vuonna 1923 samana päivänä kun Luis Firpo tyrmäsi maailmanmestari Jack Dempseyn. Mickey uskoi ettei hänen tyrmäyksestään puhuttu mediassa koska hänellä ei ollut manageria mutta Dempseyllä oli. Jäätyään eläkkeelle vuonna 1947 Mickey oli otellut 73 ottelua, joista hän oli voittanut 72 (70 tyrmäyksellä) ja hävinnyt vain kerran. Vuonna 1948 Mickey avasi nyrkkeilusalin Philadelphiaan Pennsylvaniaan nimellä "Mahtavan Mickeyn Nyrkkeilysali" ja alkoi treenata muita huippunyrkkeilijöitä. Mickey puhuu haudanvakavalla äänensävyllä ja on päättäväinen. Hahmo perustuu Charley Goldmaniin, joka aikanaan valmensi Rocky Marcianoa.
Rocky II
Apollo ilmoittaa sairaalassa haastavansa Rockyn uusintaotteluun. Mickey sanoo Rockyn voittaneen ottelun tuomariäänistä huolimatta mikä suututtaa Apollon. Apollon nöyryytyksistä huolimatta Mickey tietää ettei Rocky otellut vain tuurilla. Hän kuitenkin neuvoo Rockya ottamatta haastetta vastaan ettei häviäisi. Lopulta Mickey suostuu jälleen treenaamaan Balboaa tämän suostuttua Apollon haasteeseen. Kuitenkin Rockyn väliset perheongelmat Adrianin kanssa häiritsevät Rockyn keskittymistä harjoituksissa ja Rocky on antamassa periksi kunnes kuulee Adrianin synnytyksestä ja että hän on joutunut koomaan. Adrianin herättyä sairaalassa Rocky saa taistelutahtonsa takaisin ja treenaa tosissaan. Ottelussa Mickey neuvoo Rockya ottelemaan oikealla hämätäkseen Apolloa ja varomaan toista silmäänsä. Rocky voittaa ottelun täpärästi ja kiittää Mickeytä voitonpuheessaan.
Rocky V
Mickey esiintyy kohtauksessa, jossa Rocky muistelee Mickeyn antamaa oppituntia elämästä ja lopputaistelussa Tommy Gunnia vastaan, jolloin Rocky kuulee mielessään Mickeyn käskevän tämän nousta sen jälkeen, kun Tommy tyrmäsi hänet.
Beat Saber
Beat Saber on Beat Gamesin kehittämä ja julkaisema rytmipeli. Peli on julkaistu ennakkojulkaisuna vuonna Windowsille ja seuraavana vuonna PlayStation 4:lle. Pelin pelaamiseen käytetään virtuaalitodellisuuslaseja, joista tuettuja ovat HTC Vive, Oculus Rift, PlayStation VR, ja Windows Mixed Reality.
Georges Perec
Elämä
Vuonna 1967 Perec tutustui Raymond Queneauhon, joka oli potentiaalisen kirjallisuuden työpajan Oulipon toinen perustaja. Perec toimi aktiivisesti Oulipossa ja kehitti Oulipo-kirjallisuuden virtuoosimaisiin suorituksiin, josta on osoituksena varsinkin hänen pääteoksensa La vie mode d’emploi (1978, Elämä Käyttöohje), jonka hän omisti Queneaun muistolle.
Raimo J. Kinnunen
Raimo Johannes Kinnunen (s. 3. lokakuuta 1931, Rääkkylä) on suomalainen opettaja ja kirjailija.
Puudutus
Puudutus on lääketieteellinen toimenpide, jossa lamautetaan tuntoaisti ja siten poistetaan kivuntunto tietyllä rajatulla kehon alueella. Tällä tavoin potilaille voidaan suorittaa esimerkiksi kirurgisia toimenpiteitä ilman kipua. Puudutus on yleensä yleisanestesiaa tai sedaatiota turvallisempi toimenpide, joka mahdollistaa pienten toimenpiteiden kivuttoman suorittamisen.
Menetelmiä
Tyypillisimmin puudutusaine annetaan potilaalle paikallispuduutuksena, lähelle toimenpidealuetta kerta-annoksena annettavana injektiona. Puudutus estää tuntoaistimusta välittävien hermosäikeiden toiminnan puudutusaineen vaikutusalueella. Tämä mahdollistaa pienten kirurgisten toimenpiteiden suorittamisen. Näitä ovat esimerkiksi biopsian otto sekä muu pienkirurgia ja monet hammaslääketieteelliset toimenpiteet, kuten hampaan poisto tai paikkaaminen.
Aarne Ehojoki
thumb|240px|Suomen Pankin aluekonttori Oulussa. Huugo Aarne Eliel Ehojoki (25. kesäkuuta 1913 Haapavesi – 30. heinäkuuta 1998 Iniö) oli suomalainen arkkitehti. Hän suunnitteli useita merkittäviä julkisia rakennuksia, asuntoalueita ja liikerakennuksia.
Asuinrakennukset
Laukkavuoren lähiö
Ágios Efstrátios (kunta)
Kunnan osat
Ágios Efstrátioksen kunta muodostuu seuraavista kylä- ja kaupunkiyhdyskunnista ja asutuksista:
Kirikumäe järv
Kirikumäe järv (myös Misso Kergomäe järv, Kerkomä järv) on Virossa Võrumaalla Võrun kunnassa sijaitseva järvi.
Thurstonin piirikunta (Washington)
Thurstonin piirikunta on Yhdysvaltojen Washingtonin osavaltiossa sijaitseva piirikunta. Sen väkiluku oli 294 793 vuonna 2020. Piirikunnan hallintokeskus on Olympian kaupunki. Piirikunta on perustettu vuonna 1852.
Neidonkorento
Levinneisyys
Suomessa neidonkorento on yleinen laji maan etelä- ja keskiosissa. Pohjoisempana lajia tavataan harvinaisena Keski-Lappiin saakka. Inarissa on lisäksi erillinen esiintymä, joka liittyy Paatsjoen vesistöalueeseen. Joinain vuosina neidonkorennot ovat hyvin runsaslukuisia, jolloin parhaimmissa esiintymispaikoissa voi lajin kosioaikaan nähdä samanaikaisesti satoja yksilöitä.
Elsa Arokallio
Elsa Arokallio (18. elokuuta 1892 Kurkijoki – 3. lokakuuta 1982 Helsinki) oli suomalainen arkkitehti.
Invarteräs
Historia
Invar-ominaisuuden havaitsi 1896 rautanikkeliseoksessa Fe65Ni35 sveitsiläinen fyysikko Charles Édouard Guillaume, joka sai 1920 keksinnöstään Nobelin fysiikanpalkinnon. Hän työskenteli mittoja ja painoja hallinnoivassa virastossa, jossa hän etsi halvempaa vaihtoehtoa mittanormaaleissa käytetylle platina-iridiumseokselle.
Metalliseokset
Fe65Ni35-invar sisältää 65 prosenttia rautaa (Fe) ja 35 prosenttia nikkeliä (Ni). Mekaanisia ominaisuuksia säädellään seostamalla yksi prosentti magnesiumia (Mn), piitä (Si) ja hiiltä (C). Lämpölaajenemiskerrointa saadaan pienennetyksi edelleen seostamalla viisi prosenttia kobolttia (Co).
Marshallinsaaret
Historia
Espanja julisti saaret omikseen vuonna 1874. Saksalainen kauppayhtiö kuitenkin asettui saarille vuonna 1885 ja saarista tehtiin Saksan Uuden-Guinean protektoraatti muutamia vuosia myöhemmin. Ensimmäisessä maailmansodassa Japani valloitti saaret ja hallitsi niitä Kansainliiton mandaatilla.
Tammikuussa 2020 Marshallinsaarten parlamentti valitsi uudeksi presidentiksi David Kabuan, joka on maan ensimmäisen presidentin Amata Kabuan poika.
Politiikka
Korruptio on maassa suuri ongelma, Transparency International ei ole luokitellut Marshallinsaaria. Vuoden 2007 vaaleissa oli paljon epäselvyyksiä. Naisten sosiaalinen ja taloudellinen syrjntä on myös ongelma. Perheväkivalta liittyy usein alkoholiin. Vuodesta 2000 alkaen viidennes lapsista on syntynyt teiniäideille, ja sukupuolitautien määrä murrosikäisillä on suuri. Parlamentissa on 33 jäsenen joukossa vain yksi nainen, 12-henkisessä ”Houde of Iroijissa” oli vuonna 2010 neljä naista. Joitakin naisia on myös muissa korkeissa viroissa kuten opetushallinnossa ja ulkoasiainvirastossa.
Haperot ja rouskut
Haperot ja rouskut (Russulaceae) on helttasieniin kuuluva heimo, johon lasketaan Suomessa kasvavista sienistä kuuluvan kolme sukua: haperot (Russula), rouskut (Lactarius) ja jalorouskut (Lactifluus). Haperojen suku on erotettu perinteisesti rouskuista sillä, ettei niistä tule maitiaisnestettä. Heimon lajeilla on tyypillinen itiöemän rakenne, joka lohkeaa napsahtaen kuin raaka porkkana. Itiöemän rakenne ei siis ole yhtä kuituista kuin esimerkiksi suppilovahverolla. Mikroskooppinen tarkastelu osoittaa, että sekä rouskuilla että haperoilla on lähes pallomaiset solut ja kuviolliset itiöt.
Blismes
Kunta on osa Morvanin luonnonpuistoa (Parc naturel régional du Morvan).
Air Koryo
Air Koryon suunnitelmissa on aloittaa lennot Teheraniin, ja tähtäimessä on myös laajarunkoisen Iljušin Il-96 -koneen hankinta. Yhtiöllä on lisäksi lentoja Shanghaihin sekä ympärivuotiset lennot Kuala Lumpuriin Malesiaan ja Kuwaitiin. Tammikuussa 2013 yhtiö ilmoitti saavansa laivastoonsa ensimmäisen Antonov An-148 -koneen, toinen vastaava kone toimitettiin huhtikuussa 2013. Lisäksi yhtiöllä on tilauksessa kolmas Tupolev Tu-204. Uusien konehankintojen jälkeen yhtiön laivaston keski-ikä on noin kymmenen vuotta.
Uutisikkuna
Jo aiemmin 1980-luvulla lähetettiin toisinaan 5–10 minuuttia teksti-tv:n uutisia ja säätä sekä suomeksi että ruotsiksi TV1:n ja TV2:n päivän ohjelmalähetyksen päätteeksi.
Vuodesta 2000 alkaen Uutisikkuna ei ollut enää teksti-TV:n sivu, vaan siinä on taustakuva, ja uutisartikkelit on kirjoitettu sans-serif-fontilla. Uutisikkunassa voi jopa nähdä uutisaiheisiin liittyviä kuvia, minkä toteuttaminen teksti-TV:ssä on teknisesti mahdotonta. Sisällöltään Uutisikkunan artikkelit olivat vuosina 1991–2010 kuitenkin identtisiä tai lähes identtisiä teksti-TV:n uutisten kanssa. Loppuvuonna 2010 tehdyn uudistuksen myötä, uutiset ovat nykyään peräisin Yle Uutisten internet-sivuilta, joten ne ovat lyhentyneet myös muutaman lauseen pituisiksi. Aikaisemmin kuvia näkyi Uutisikkunassa vain silloin tällöin, mutta nykyisin lähes aina, paitsi säätiedotusten yhteydessä. Aluksi kuva näkyy suurena, mutta tekstin tullessa ruutuun se pienenee.
GSLV
Raketin ensimmäinen onnistunut koelaukaisu tehtiin keväällä 2001. GSLV:n laukaisujen luotettavuus nousi pian korkealle tasolle. Kantoraketissa on kiinteäajoaine-boosterit ja nestemäisiä ajoaineita käyttäviä rakettivaiheita. Nestevetyä nestehapella polttavat ns. kryogeenimoottorit on ostettu Venäjältä, kuten Yhdysvallat on tehnyt Atlas V-kantorakettinsa kohdalla.
Evoluutiopsykologia
Evoluutiopsykologian teoreettisesta taustasta
Keskeinen olettamus evoluutioteoriassa on myös, että evoluutio tapahtuu verrattaen hitaasti suhteessa esimerkiksi sivilisaation kehitykseen. Täten kun tutkitaan minkälaisiin olosuhteisiin ihmismieli on sopeutunut, on tarkasteltava mielen kehittymistä luonnollisessa ympäristössään, eli pleistoseeniaikaisessa savanniympäristössä. Tätä teoreettista ”paikkaa” kutsutaan englanninkielisessä keskustelussa nimellä Environment of evolutionary adaptedness, eli evolutionaaristen adaptaatioiden ympäristö. Koska kyseisessä ympäristössä vaarana oli esimerkiksi käärme, ihmisillä on automaattinen synnynnäinen negatiivinen tunnereaktio käärmeen kohdatessaan, kun taas vaikka korkeajännitteinen sähköjohto ei aiheuta mitään synnynnäistä pelkoreaktiota, vaikka nykymaailmassa se voi olla yhtä kuolettava.
Muita tieteenteoreettisia ajatuksia, joita evoluutiopsykologiassa usein (ei aina) käytetään ovat muun muassa komputationalismi, mielen modulaarisuusteoriat, monet kognitiotieteelliset teoriat ja eläinten käytöksen tutkiminen.
On huomattava, että kaikki evoluutiopsykologit eivät kannata kaikkia edellä mainittuja periaatteita. Niitä, jotka kannattavat, voidaan kutsua ”Santa Barbaran koulukunnaksi”. Koulukunta on saanut nimensä sen johdosta, että Cosmides ja Tooby ovat Santa Barbaran yliopiston tutkijoita.
Historia
Charles Darwin oli alusta alkaen kiinnostunut evoluutiopsykologisista kysymyksistä, ja niinpä hän julkaisi esikoisteoksensa perään kaksi aihetta käsittelevää kirjaa: The Descent of Man, and Selection in Relation to Sex (1871) ja The Expression of the Emotions in Man and Animals (1872).
Pariutuminen
Tutkimusten mukaan naiset arvostavat miehiä enemmän potentiaalisessa kumppanissa sosiaalista statusta ja taloudellista menestystä, kun taas miehet painottavat naisia enemmän ulkonäköä. Kyseisen eron on osoitettu olevan kulttuurirajat ylittävä, vaikkakin kulttuurien välillä on jonkin verran eroja. Toinen universaalisti esiintyvä mieltymysero koskee sitä, että ympäri maailmaa miehet suosivat itseään nuorempia naisia, naisten suosiessa itseään vanhempia miehiä. David Buss on ehdottanut, että naisten mieltymys resursseja omaaviin miehiin johtuu siitä, että evolutionaaristen adaptaatioiden ympäristössä naisten on kannattanut suosia tällaisia miehiä, sillä nämä ovat tarjonneet naiselle ja lapsille resursseja, jotka ovat lisänneet eloonjäämisen todennäköisyyttä. Tämä selittää myös naisten mieltymystä itseään vanhempiin miehiin, sillä vanhemmilla miehillä on yleensä korkeampi sosiaalinen status ja enemmän resursseja. Miesten mieltymysten osalta Robert Trivers on todennut, että ne evolutionaaristen adaptaatioiden ympäristössä eläneet miehet, jotka ovat pitäneet viehättävinä hedelmällisiä naisia, ovat saaneet geenejään eteenpäin enemmän kuin ne, jotka ovat viehättyneet epähedelmällisistä. Koska naisten lisääntymisikä on rajallisempi, valinta on suosinut miehiä, jotka ovat olleet kiinnostuneita nuoremmista naisista, sillä nämä ovat todennäköisemmin hedelmällisiä.
Kansainvälisessä tutkimuksessa on myös havaittu naisten pitävän miesten alhaista rasvaprosenttia seksuaalisesti puoleensa vetävänä piirteenä, ja että alhainen rasvaprosentti korreloi miehen vastustuskyvyn kanssa. Myös Markus J. Rantalan vuonna 2014 julkaistussa väitöskirjassa löydettiin näyttöä sen puolesta, että naiset suosivat hyvän immuunivasteen ja alhaisen rasvaprosentin omaavia miehiä. Köyhissä maissa naiset suosivat korkeamman testosteronitason omaavia miehiä kuin rikkaiden maiden naiset. Miehet puolestaan suosivat naisia, jotka ilmentävät hyvästä hedelmällisyydestä kieliviä piirteitä ja joiden rasvaprosentti ei ole liian alhainen eikä liian korkea. Annalaura Jokiniemen väitöskirjassa (2022) löydettiin niin ikään todisteita seksuaalivalinnan ja immuniteettivasteen välisestä yhteydestä: naisen elimistö suosii (ns. kryptinen naaraanvalinta) niitä siittiöitä, jotka tarjoavat yhdistettynä äidin geeneihin jälkeläisille paremman immuniteettikyvyn.
David Buss ja David Schmitt osoittivat vuonna 1993, että miehet ovat halukkaampia suurempaan määrään seksikumppaneita elämänsä aikana kuin naiset. Tilaston mukaan yhden vuoden ajanjaksolla naiset halusivat keskimäärin yhden seksikumppanin miesten lukeman ollessa keskimäärin kuusi; kolmen vuoden ajanjaksolla lukema oli naisilla kaksi ja miehillä kymmenen. Tämän arvioidaan johtuvan siitä, että naisilla useista seksikumppaneista on vähemmän hyötyä (nainen ei voi kasvattaa jälkeläismääräänsä vastaavalla tavalla kuin mies) ja suuremmat kustannukset (riski jäädä lapsen kanssa yksin).
Turjanlinna
Vanha Turjanlinna
Turjanlinnasta muodostettiin itsenäinen 12 hehtaarin tila 1936. Kianto ei rahavaikeuksiensa vuoksi kyennyt maksamaan siitä määrättyä lunastushintaa, mutta sai kuitenkin lopulta tilan hallintaansa maatalousministeriön päätöksellä. 1930-luvun lopulla Turjanlinna oli myös vaarassa joutua pakkohuutokauppaan Kiannon velkojen takia, mutta Kianto onnistui keräämään tarvittavat rahat kansalaiskeräyksen avulla, ja huutokauppa peruuntui. Tilaan kuuluivat Leppikannan niemen lisäksi läheiset kalavedet ja Niettussaari. Alue oli suureksi osaksi mäntymetsää, ainoa viljelysmaa oli pieni perunapelto ja vähäinen niittyala. Kalavedet olivat sen sijaan hyvät ja kala muodostikin tärkeän osan Kiannon perheen ruokapöydässä. Turjanlinnaan kuului myös kolmen kilometrin päässä pohjoisessa sijaitseva Ahvensaari, jonne oli rakennettu Hölmölä-niminen kalamaja ja erillinen saunarakennus. Tätä majaa Kianto käytti kalaretkillään sekä hillan- ja mustikanpoimintaretkien tukikohtana.
Evoluutiopsykologia
Seksuaalinen suuntautuminen
Evoluutiopsykologia näkee homoseksuaalisuuden synnynnäisenä ominaisuutena. Kaksostutkimukset ovat osoittaneet, että miesten homoseksuaalisuuteen vaikuttavat geneettiset tekijät. Evoluutiopsykologit ovat esittäneet neljä eri teoriaa miesten homoseksuaalisuuden perimmäisestä syystä. Teoriat perustuvat geenikeskeiseen evoluutionäkemykseen (luonnonvalinta kohdistuu geeneihin) ja siihen, että yksilöt voivat saada geenejään eteenpäin myös epäsuorasti (sukulaiset lisääntyvät).
Arvostelu
Panu Raatikainen on kritisoinut mielen modulaarisuusteoriaa. Teorian mukaan mieli on kokoelma monia pieniä moduuleja, joilla on omat tiedonkäsittelytapansa moduuleista. Ihmismielessä on modulaarisuusteorian (massive modularity) mukaan satoja, ellei tuhansia, erikoistuneita moduuleita. Sellainen on esimerkiksi kielimoduuli, joka mahdollistaa kielen oppimisen. Eri kehityspolut ovat johtaneet siihen, että osa moduuleista on suhteellisen homologisia eri eläinlajien välillä, kun taas toiset eivät.
Evoluutiobiologian tutkijoita uhkaillaan; muun muassa Yhdysvalloissa heidän luentojaan on häiritty ja niitä vastaan on osoitettu mieltä. Myös Suomessa on muun muassa puhkottu tutkijoiden autojen renkaita.
Sacramento
Historia
Miwok-, Shonommey- ja Maidu -alkuperäiskansat asuttivat nykyisen Sacramenton aluetta todennäköisesti tuhansia vuosia ennen ensimmäisiä uudisasukkaita. Näistä kansoista on jäänyt vain vähän todisteita jäljelle. Alkuperäiskansojen ravinto koostui tammenterhoista, hedelmistä, sipuleista, siemenistä ja juurista ympäri vuoden.
Buriram (provinssi)
Historia
Buriramin maakunnan Kamputsean vastaisen rajaseudun väestö kärsi 1970-luvun puolivälistä 1990-luvun alkuun asti Kambodžan–Vietnamin sodasta ja rajan pintaan vetäytyneiden punakhmerien vastaisista taisteluista. Jo vuoteen 1978 mennessä pari sataa thaimaalaista oli saanut surmansa näissä kahakoissa.
Aluejako
Provinssi on jaettu 21 piiriin (amphoe) ja 2 pienempään piiriin (king amphoe). Piirit jaetaan 189 kunnaksi (tambon) ja 2212 kyläksi.
Juoksuhauta
Juoksuhaudat Suomessa
Juoksuhautoja voi nähdä toisen maailmansodan aikana rakennetun Salpalinjan museoalueilla sekä talvi- ja jatkosodan aikaisilla taistelualueilla.
Naale laht
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 8) mukaan rannikkojärvi, joka on vielä yhteydessä mereen.
Fokos
Aiakoksen poika
Apollodoroksen mukaan surma tapahtui kateudesta Fokoksen urheilumenestyksen vuoksi. Telamon tappoi Fokoksen haastettuaan hänet ensin kiekonheittoon heittämällä tätä tahallaan päähän kivisellä kiekolla. Molemmat veljekset kätkivät ruumiin metsään, mutta teko tuli ilmi ja molemmat joutuivat lähtemään maanpakoon. Pausanias kertoo puolestaan teon tekijäksi Peleuksen, ja motiiviksi veljesten halun miellyttää äitiään, joka oli mustasukkainen Fokoksesta, jolla oli eri äiti. Diodoros Sisilialainen on samaa mieltä siitä, että kiekon heitti Peleus, mutta kertoo tapahtuman olleen vahinko. Fokoksen aikana Fokiin alue laajeni siitä, mikä se oli ollut silloin kun Fokos, Ornytionin poika, oli asettunut sinne asumaan.
Tahroja paperilla
Yön versio
Yö-yhtye julkaisi 10. huhtikuuta 2015 oman versionsa ”Tahroja paperilla” -kappaleesta. Versio sisältyy Eput rautaa II -nimisellä tribuuttialbumille, jolla eri artistit versioivat Eppu Normaalin kappaleita. Yö kertoi ottavansa kappaleen myös kesän 2015 keikkaohjelmistoonsa.
Oinoússes (kunta)
Oinoússes on Kreikan kylä ja samanniminen kunta (Δήμος Οινουσσών, Dímos Oinoussón), joka sijaitsee Chíoksen alueyksikössä Pohjois-Egean saarten alueella. Kunnan pinta-ala on 17,427 neliökilometriä ja väkiluku 826. Oinoússeen kylän väkiluku on 792 (vuonna 2011).
Ticonderoga-luokka
Ticonderoga-luokka on Yhdysvaltain laivaston kahdenkymmenenseitsemän aluksen muodostama ohjusristeilijäluokka. Hävittäjäluokan hankinta ja ensimmäisten alusten tilaus vahvistettiin vuonna 1978. Luokan alukset luokiteltiin uudelleen 1. tammikuuta 1980 ohjusristeilijöiksi. Luokan ensimmäinen alus USS Ticonderoga laskettiin vesille 22. tammikuuta 1983.
Dado Topić
Ura
Topićin ura alkoi teini-ikäisenä Dynamite- ja Devils Elixire -rock-yhtyeissä. 1970-luvun alkupuolella hänet pyydettiin tunnettuun Korni Grupa -yhtyeeseen. Korni Grupassa Topić soitti vuoden ajan, jonka jälkeen perusti oman TIME-yhtyeensä. Dado aloitti soolouran kymmenen TIMEssä vietetyn vuoden jälkeen.
Rauhansanalaisuus
LYRS järjestää vuosittain valtakunnalliset kesäseurat nimeltä Suvijuhlat. LFF:n vaikutuspiiriin kuuluu yhdeksän rukoushuone- tai rauhanyhdistystä joista suurin osa sijaitsee Kokkola-Pietarsaaren talousalueella. Ähtävän ja Larsmon rukoushuoneyhdistykset järjestävät vuorovuosin ruotsinkielisellä Pohjanmaalla suuret seurat, joihin osallistuu noin 6 500 henkilöä.
Synty
Vuonna 1928 perustetun Amerikan Suomalaisen Apostolis-Luterilaisen Kirkkokunnan edustajat kutsuivat Suomesta saarnaajia. SRK:n johtokunta 10. tammikuuta 1932 kokouksessaan kielsi saarnaajia lähtemästä perustellen päätöstä sillä, että kutsu oli tullut heidän näkemyksensä mukaan "henkilöiltä, jotka olivat lähteneet ulos kristittyjen rakkaudesta" tarkoittaen mitä ilmeisimmin kutsujien kuulumista kirkkokuntalaisiin. Suomen vanhoillisuuden vähemmistö asettui vastoin SRK:n päätöstä kirkkokuntalaisten ja Amerikkaan saarnamatkalle lähteneiden saarnaajien puolelle. Suomessa hajaannus tapahtui vuonna 1934. Vähän hajaannuksen jälkeen vähemmistö perusti Rauhan Sana -lehden, josta suuntaus on saanut nykyisen nimensä.
Rauhansanalaisuuden toinen nimitys "pikkuesikoisuus" juontaa juurensa Amerikan esikoislestadiolaisuuden hajaannukseen vuonna 1903. "Lannavaaran esikoiset" (pikkuesikoiset) eivät hyväksyneet "Jellivaaran esikoisten" (isoesikoiset) auktoriteettia ja olivat omana ryhmänään, kunnes tekivät sovinnon vanhoillisten kanssa vuonna 1908 suurissa seuroissa (nimitys suurseuralaisuus). Suurseuralaisten joukko uusheränneineen ja pikkuesikoisineen ei täysin sulautunut vanhoillisuuteen, sillä vanhoillislestadiolaisuudessa esiintyi myös paljon vastustusta suurseuralaisuudelle ja kaikelle yhteistyölle uusheränneitten ja pikkuesikoisten kanssa. Pikkuesikoisten ja uusheränneitten kanssa tehtävää yhteistoimintaa Amerikassa vastustavien vanhoillislestadiolaisten yksi keskeisimmistä saarnaajista oli pastori Heideman.
Ben Kingsley
Ura
Kingsleyn arvostetuimpia rooleja tällä kaudella oli kuuluisana kardiologina Herman Tarnowerina esiintyminen televisioelokuvassa Mrs. Harris, josta hän sai Golden Globe -ehdokkuuden. Kingsleyllä alkoi todella kiireinen aika 2000-luvun puolivälissä, sillä hän työskenteli vuonna 2007 seitsemässä elokuvassa. Hän esiintyi muun muassa rikoskomediassa You Kill Me, jännityselokuvassa Transsiberian, historiallisessa seikkailuelokuvassa The Last Legion ja seksiguruna komediassa Love Guru.
Ōnin-sota
thumb|150px|right|Muistokivi Ōnin-sodan puhkeamispaikalla. Ōnin-sota oli sisällissota Japanissa Muromachi-kaudella vuosina 1467–1477. Sota aloitti sotivien valtioiden Sengoku-kauden, joka merkitsi pitkää daimioiden välistä kamppailua vallasta koko Japanissa.
Antti Okkonen
Antti Tuomas Okkonen (s. 6. kesäkuuta 1982 Oulu) on entinen jalkapalloilija, joka pelasi urallaan Suomessa, Ruotsissa, Tanskassa ja Belgiassa. Lisäksi hän edusti maajoukkuetta. Hän oli pelipaikaltaan puolustava keskikenttäpelaaja.
Ura
Okkonen on Oulun Luistinseuran kasvatti. Hän teki ensiesiintymisensä seuran OPS:n nimellä pelanneessa edustusjoukkueessa Kakkosessa kaudella 1998. Liigadebyyttinsä hän teki Myllykosken Pallossa kaudella 2000. MyPan paidassa Okkonen saavutti kolmen kauden (2000-2003) aikana yhden SM-hopean ja kaksi SM-pronssia.
Viherraunioinen
Levinneisyys
Suomessa viherraunioisen esiintymät painottuvat Itä- ja Pohjois-Suomeen. Lajia tavataan paikoitellen Pohjois-Karjalassa, Kainuussa, Koillismaalla, Keski-Lapissa ja Käsivarren Lapissa. Myös muualla Lapissa on yksittäisiä esiintymiä. Pääalueesta erillisiä kasvustoja on Etelä- ja Pohjois-Savossa sekä Keski-Pohjanmaalla.
Esikoislestadiolaisuus
Esikoislestadiolaisuuden sivuhaarat
Esikoislestadiolaisuudesta erkani Yhdysvalloissa 1902–1903 suurehko ryhmä nimeltä pikkuesikoisuus (nykyään kutsutaan myös "rauhansanalaisuudeksi" (ALC)) saarnaaja John Lumijärven johdolla. Suomen rauhansanalaisuus erkani vanhoillislestadiolaisuudesta vuonna 1934.
Erot muihin lestadiolaisuuden suuntiin
Esikoislestadiolaisuuden erottaa muista lestadiolaisuuden suunnista painotus esikoisten seurakuntaan, Lapin vanhimmat, kriittinen suhtautuminen kirkkoon ja pappeuteen sekä yksinkertaisen elämän korostus.
Uskon vaikutus käytännön elämään
Esikoislestadiolaiset kutsuvat pukeutumiskoodiaan ja käytännön elämän ohjeiden noudattamista "kristityn esikuvaksi". Esikoislestadiolaiset naiset eivät käytä koruja eivätkä meikkiä. Miehet taas eivät käytä solmiota. Naiset peittävät seuroissa päänsä huivilla. Kulttuurista esikoislestadiolaisuudessa vieroksutaan erityisesti populaarimusiikkia, teatteria, ja elokuvia. Myös televisioon suhtaudutaan kielteisesti ja sen ohjelmien vaarallisuudesta varoitetaan. Esikoislestadiolaiset "haluavat ottaa vastaan ne lapset, jotka Luoja antaa". Alkoholin ja huumausaineiden suhteen opetetaan täysraittiutta. Sen sijaan tupakointi koetaan uskon elämälle vähemmän vahingolliseksi, ja siitä varoitetaan lähinnä terveydellisin perustein. Edellä mainitut eivät ole dogmeja (opinkappaleita) esikoislestadiolaisille, vaan ohjeita, ns. "kristillisyyden neuvoja", joiden noudattaminen koetaan pikemmin omaksi parhaaksi kuin velvollisuudeksi tai pakoksi. Liike ei erota henkilöitä, jotka ovat "tottelemattomia" näille neuvoille tai muuten jättävät noudattamatta liikkeessä yleisiä ulkonaisia muotoja, mutta heitä saatetaan yksityisesti nuhdella tai kehottaa parannukseen.
Lähetystyö
Esikoislestadiolaiset harjoittavat sekä sisä- että ulkolähetystä. Lähetystä tehdään Baltian maihin, Keski-Eurooppaan ja Venäjälle. Saarnaajissa on erikseen Inkerin lähetysmiehiä, jotka hoitavat lähetystyön julistuksen. Lähetyksen yhteydessä jaetaan usein myös inhimillistä apua. Esikoislestadiolaisten ulkolähetys toteutuu saarnamatkoina, pysyviä lähettejä ei Venäjällä ole.
Killatu järv
Järven luokittelu ja ekologia
Järvi luokitellaan limnologisesti halotrofiseksi järveksi, jos sen suolapitoisuus on kohonnutta (, HA). Tällaisia järviä ovat Virossa ne, joilla on matala yhteys mereen.
Pinsiö
Historiaa
Pinsiö-sana juontuu todennäköisesti vironkielisestä sanasta pinsu, joka tarkoittaa kylmää, karua ja köyhää paikkaa. Sellainen paikka Pinsiö ei enää ole, sillä 400 hehtaaria suota on muutettu viljelymaaksi. Vanhimmat kalamajat ovat tutkitusti 1500-luvulta, mutta asutus on alkanut luultavimmin vasta 1700-luvulla.
Brian Leetch
Brian Joseph Leetch (s. 3. maaliskuuta 1968 Corpus Christi, Texas, Yhdysvallat) on uransa lopettanut yhdysvaltalainen jääkiekkoilija, joka oli pelipaikaltaan puolustaja. Hän loi pitkän, 18 kautta kestäneen ammattilaisuran NHL:ssä edustaen New York Rangersia, Toronto Maple Leafsia ja Boston Bruinsia. Leetch pelasi Rangersissa 16 kautta, jona aikana hän voitti Stanley Cupin vuonna 1994. Hänet valittiin Rangersissa kahdesti liigan parhaaksi puolustajaksi sekä kerran parhaaksi tulokkaasi ja pudotuspelien parhaaksi pelaajaksi. Leetch on palkittu peliuransa jälkeen Lester Patrick Trophylla. Häntä pidetään yleisesti yhtenä NHL:n historian parhaista puolustajista. Vuonna 2009 Leetch hyväksyttiin Hockey Hall of Fameen.
Seuraura
New York Rangers varasi Leetchin high schoolista NHL:n vuoden 1986 varaustilaisuuden yhdeksännellä vuorolla. Leetch pelasi kuitenkin vuoteen 1988 asti NHL:n ulkopuolella. Tuona aikana hän pelasi muun muassa Boston Collegessa sekä Yhdysvaltain maajoukkueessa. Bostonissa hän pelasi yhden kauden aikana 37 ottelua saavuttaen tehopisteet 9+38 = 47. Hänet valittiin All-American-joukkueeseen, joukkueensa arvokkaimmaksi pelaajaksi ja Walter Brown Awardin (paras yhdysvaltalainen pelaaja) voittajaksi. Leetchiä pidettiin erityisesti Rangersin valmennusjohdossa lupaavana pelaajana, eikä hän tuottanut pettymystä. Ensimmäisellä NHL-kaudellaan hän rikkoi Rangersin tulokaspelaajien maali-, alivoimamaali-, syöttö- ja piste-ennätykset ja voitti parhaan tulokkaan palkinnon. Seuraavalla kaudella Leetch pelasi kuitenkin heikommin, mikä johtui osittain hänen loppukaudella podetusta olkapäävammasta. Kaudella 1991–1992 Leetch pelasi jopa paremmin kuin ensimmäisellä kaudellaan. Hän teki runkosarjassa 22 maalia ja 80 syöttöä, joista jälkimmäinen oli tuolloin myös seuran ennätys. Kauden päätteeksi hänet valittiin liigan parhaaksi puolustajaksi. Näin ollen hän on yksi kuudesta NHL-puolustajasta, jotka ovat saavuttaneet 100 tehopistettä kauden aikana.
Pelitapa
Kaukalon ulkopuolella Leetch pyrki välttämään huomiota eikä antanut mielellään haastatteluja.
Venäjänvinttikoira
Ulkonäkö
Venäjänvinttikoirien silkkinen turkki on hapsukas erityisesti hännästä ja housukarvoista. Se on laineikas ja muodostaa kiharoita lapojen ja lantion alueella. Kaikki värit ovat sallittuja sinistä ja suklaanruskeaa lukuun ottamatta sekä yksivärisinä että kirjavina. Koiran silmät ovat suuret ja ilmeikkäät.
Luonne ja käyttäytyminen
Venäjänvinttikoiran olemuksessa kuvastuvat ylväs rauha ja pidättyväisyys, varmuus ja pelottomuus. Rodun ominaisuuksia ovat myös nopeus ja älykkyys. Borzoit näkevät kauas ja reagoivat vahvasti ja kiihkeästi näkemiinsä liikkuviin kohteisiin, esimerkiksi riistaeläimiin. Normaalioloissa ne ovat erittäin rauhallisia ja tasapainoisia, mutta tarkkaavaisia. Borzoi on myös hiljainen, harvoin haukkuva koira.
Kotiväelleen ja tuttaville venäjänvinttikoira osoittaa kiintymystä. Vieraat se ottaa vastaan tervehtimällä, mutta ei jälkeenpäin kiinnitä näihin suurempaa huomiota. Venäjänvinttikoiralle tyypillistä on myös "nauraminen" (ylähuulen ylös vetäminen), jolla se saattaa tervehtiä tuttuja ihmisiä. Borzoi nauttii eniten vapaana liikkumisesta, mitä se tarvitseekin erityisen paljon. Sopivia harrastuksia venäjänvinttikoiran kanssa ovat koiranäyttelyiden lisäksi erityisesti rata- ja maastojuoksu, mutta myös toko ja agility.
Alkuperä
Rotu on ollut metsästyskoirana erityisesti venäläisen ylimystön suosiossa, ja se jalostettiin 1500-luvulla suden, jäniksen ja ketunajoon. Venäjänvinttikoirien historiassa niiden kasvattajina ja omistajina on ollut monia kuuluisia henkilöitä: 1000-luvulta peräisin olevan aikakirjan mukaan esimerkiksi Iivana Julma, Pietari Suuri, Nikolai II, Aleksandr Puškin ja Ivan Turgenev. Maineikkaiden kasvattajien, suuriruhtinas Nikolai Nikolajevitšin ja Dimitri Valtsevin, perustamalla kuuluisalla Peršinon metsästyskennelillä oli rodulle suuri merkitys.
Merjalaiset
Merjalaiselokuva Hiljaiset sielut
Aleksei Fedortsenkon ohjaama Hiljaiset sielut -elokuva käsittelee merjalaisuutta. Elokuva perustuu Dennis Osokinin romaaniin Ovsjanki ('Keltasirkut'). Elokuvan päähenkilö, yksinäinen poikamies Aist (venäjäksi 'Haikara') pitää itseään merjalaisena ja yrittää noudattaa kansan perinteitä. Elokuvassa käsitellään suomalais-ugrilaisiin kieliin pohjautuvia vesistöjen nimiä, jotka ovat yleisiä Moskovasta pohjoiseen. Moskovaa kutsutaan elokuvassa Konopljankaksi eli 'Hamppulaksi', koska hamppu on merjaksi moska, ja Osokinin mukaan Moskovan kaupungin nimi tulee siitä. Kääntäjä Jukka Malinen on kuvannut elokuvaa runollisen katkelmalliseksi road movieksi, jossa harhaantunut, vieraantunut ja onneton nykyihminen etsii oikeaa tietä. Elokuva on Venäjällä koettu mahtavana esikristillisten juurten henkiinherättämisenä. Merjalaisaihe on herättänyt suurta huomiota Venäjällä. Elokuva sai myös Kultainen leijona -palkinnon Venetsian elokuvajuhlilla vuonna 2010. Itse Quentin Tarantino osoitti sille seisten suosiotaan. Osokin on todennut, että "Kadonneen Merjan perinteet elävät nykyvenäläisissä. Paikannimet ja seitakivet pitävät merjalaisuutta yhä hengissä. Venäläistyneet ihmiset tuntevat vuosisatojen halki geneettisellä muistilla merjalaisuuden, vaikka ovat passin mukaan venäläisiä. Sukuni on venäläinen, mutta sisälläni koen jotain syvää, suomalais-ugrilaista, uralilaista. Suomalais-ugrilaisilla on henkinen kaikkeus, he ovat valoisan pakanallisen uskon tärkeimmät säilyttäjät Euroopassa, vaikka ovat muodollisesti kristittyjä.”
Vuorijärvi (Juupajoki, Kokkila)
Vuorijärvi on Pirkanmaalla Juupajoella Kokkilassa sijaitseva järvi.